Kucing batu

Kucing batu atau kucing kuwuk (Inggeris: leopard cat) ialah salah satu daripada haiwan yang terdapat di Asia Tenggara, subbenua India dan timur China. Nama saintifiknya Prionailurus bengalensis.Protection of Wild Life Act 1972LAWS OF MALAYSIA<br<Act 76Kepelbagaian biologi & ekologi fauna di Malaysia, Shukor Md. Nor, Neeta D. Sinnappah-Kang, Penerbit Universiti Kebangsaan Malaysia, 2003 - Science - 227 pages Walaupun sama-sama tergolong dalam keluarga Felidae, kucing ini berlainan genus dengan kucing rumah (Felis catus); mata dan telinga kucing batu lebih besar berbanding kucing rumah, begitu juga dengan saiz keseluruhannya.

 Ciri-ciri 

Saiz kucing batu hampir sama dengan kucing biasa tetapi lebih langsing dengan kaki yang lebih panjang dan tapak kaki yang lebar. Kepalanya kecil dan ditandai dengan dua garisan hitam yang tebal hingga ke muncungnya yang pendek, kecil dan berwarna putih di hujungnya. Terdapat dua garisan hitam dari mata hingga ke telinga dan terdapat jalur terang mengelilingi matanya. Belakang telinganya yang panjang dan hampir bulat itu terdapat bintik putih yang cerah di tengahnya. 

Badan dan kakinya penuh dengan bintik hitam dengan pelbagai bentuk, saiz dan warna. Di belakang badannya, terdapat dua hingga empat baris bintik hampir bulat yang memanjang. Panjang ekornya kira-kira separuh dari saiz badannya dan ditandai oleh bintik-bintik hitam yang mengelilingi ekor seperti cincin. Warna asasnya adalah coklat kekuningan di mana dada dan perutnya pula berwarna putih. Warna kucing yang menetap di bahagian selatan adalah coklat kekuningan dan kelabu keperangan di bahagian utara. 

Di kawasan tropika, beratnya dari 0.55 hingga 3.8 kg, panjang kepala-badan dari 38.8 hingga 66 cm dengan panjang ekornya 17.2 hingga 31 cm. Di utara China dan Siberia, beratnya boleh mencecah sehingga 7.1 kg dan panjang kepala-badan hingga 75 cm.

 Taburan dan habitat 
Ia boleh ditemui di kawasan Amur Oblast (Selatan Rusia) hingga ke Semenanjung Korea, China, Indochina, India dan Pakistan. Kawasan selatan pula merangkumi Malaysia, Filipina, Kepulauan Sunda dan Indonesia. Terdapat laporan menyatakan ia ditemui di kawasan pertanian, tetapi haiwan ini lebih cenderung memilih kawasan hutan sebagai habitat semula jadinya.

Di Taman Hidupan Liar Tabin di Sabah, kucing batu mempunyai habitat berkeluasan .Rajaratnam, R. (2000) Ecology of the leopard cat Prionailurus bengalensis in Tabin Wildlife Reserve, Sabah, Malaysia. PhD Thesis, Universiti Kabangsaan Malaysia. Di Taman Hidupan Liar Phu Khieu Thailand, sebanyak 20 ekor Kucing Batu telah dipasangkan kolar radio antara tahun 1999 hingga 2003. Keluasan purata habitat seekor jantan adalah dari  dan enam ekor betina dari  hingga .Grassman Jr, L. I., Tewes, M. E., Silvy, N. J., Kreetiyutanont, K. (2005) Spatial organization and diet of the leopard cat (Prionailurus bengalensis) in north-central Thailand. Journal of Zoology (London) 266: 45–54.

 Taburan subspesies 
Berikut adalah subspesies yang berjaya dikenalpasti pada 2009:Wilson, D. E., Mittermeier, R. A. (eds.) (2009). Handbook of the Mammals of the World. Volume 1: Carnivores. Lynx Edicions. ISBN 978-84-96553-49-1

 No  Nama Saintifik  Pelopor  Taburan Habitat 1  Prionailurus bengalensis bengalensis  Kerr, 1792  India, Bangladesh, Myanmar, Thailand, Malaysia, Indochina ke Yunnan (China)Ellerman, J. R., Morrison-Scott, T. C. S. (1966). Checklist of Palaearctic and Indian mammals 1758 to 1946. Second edition. British Museum of Natural History, London. Pp. 312–313 2  Prionailurus bengalensis javanensis  Desmarest, 1816  Jawa dan BaliGroves, C. P. (1997). Leopard-cats, Prionailurus bengalensis (Carnivora: Felidae) from Indonesia and the Philippines, with the description of two new species. Zeitschrift für Säugetierkunde 62: 330 pp. 3  Prionailurus bengalensis sumatranus  Horsfield, 1821  Sumatera dan Tebing Tinggi (Utara Sumatera) 4  Prionailurus bengalensis chinensis  Gray, 1837  Taiwan & China, kecuali Yunnan 5  Prionailurus bengalensis horsfieldi  Gray, 1842  Kashmir, Punjab, Kumaon, Nepal, Sikkim dan Bhutan 6  Prionailurus bengalensis euptilurus Elliott, 1871  timur Siberia, Manchuria di Korea, dan Pulau Tsushima (Korea)  7  Prionailurus bengalensis borneoensis  Brongersma, 1936  Borneo 8  Prionailurus bengalensis travelyani  Pocock, 1939  utara Kashmir dan Punjab, dan Selatan Baluchistan 9  Prionailurus bengalensis alleni  Sody, 1949  Pulau Hainan 10  Prionailurus bengalensis iriomotensis  Imaizumi, 1967  Pulau Iriomote, JepunImaizumi, Y. (1967). A new genus and species of cat from Iriomote, Ryukyu Islands. Journal of Mammalian Society Japan 3(4): 74. 11  Prionailurus bengalensis heaneyi  Groves, 1997  Palawan (Filipina) 12  Prionailurus bengalensis rabori  Groves, 1997  pulau-pulau Negros, Cebu dan Panay di Filipina

Prionailurus bengalensis iriomotensis pernah dicadangkan menjadi satu spesies terasing sejak 1961, namun menurut analisis mtDNA pada tahun 1990, ia dianggap sebagai subspesies kucing batu juga.Masuda, R., Yoshida, M. C. (1995) Two Japanese wildcats, the Tsushima cat and the Iriomote cat, show the same mitochondrial DNA lineage as the leopard cat Felis bengalensis. Zoological Science 12: 655–659

Manakala kucing batu Tsushima hanya tinggal di Pulau Tsushima. Pada mulanya ia dianggap sebagai subspesies harimau bintang China, tetapi sebenarnya ia adalah populasi terasing dan disenaraikan di bawah subspesies Prionailurus bengalensis euptilurus.

 Ekologi dan kelakuan 
Kucing batu jenis yang hidup bersendirian, kecuali semasa musim pembiakan. Ada yang aktif pada waktu siang walaupun kebanyakannya memburu pada waktu malam untuk mencari tikus, tupai akar dan arnab liar. Kucing batu juga pendaki yang tangkas. Mereka berehat di atas pokok, bersembunyi di dalam semak berduri tebal di atas tanah. 

Dalam ladang kelapa sawit di Sabah, mereka pernah dilihat berada di atas pokok sehingga 4 m (13 kaki) tinggi untuk memburu tikus dan kumbang. Kucing batu jantan mempunyai keluasan wilayah yang lebih besar daripada betina secara puratanya antara  dan  masing-masing. Julat setiap wilayah jantan bertindih satu atau lebih berbanding betina.Rajaratnam, R., Sunquist, M., Rajaratnam, L., Ambu, L. (2007) Diet and habitat selection of the leopard cat (Prionailurus bengalensis borneoensis) in an agricultural landscape in Sabah, Malaysian Borneo. Journal of Tropical Ecology 23: 209–217 

Kucing batu boleh berenang, walaupun jarang berbuat demikian. Ia boleh menghasilkan pelbagai bunyi kucing domestik. Kedua-dua jantina menandakan wilayah mereka dengan semburan air kencing, meninggalkan najis di lokasi terdedah, menggosok atau menggarukan kepalanya di sesuatu kawasan. 

 Diet 
Kucing batu adalah haiwan karnivor yang makan mamalia kecil seperti cicak, amfibia, burung dan serangga. Kebanyakannya menjadikan tikus kecil dan mencit sebagai diet utama. Tidak seperti kebanyakan kucing lain, kucing batu tidak "bermain" dengan makanan mereka, dimana ia akan hanya terus mencengkam mangsa dengan kukunya sehingga mati.

 Pembiakan dan Pertumbuhan 
Tempoh bunting bagi kucing batu adalah selama 60-70 hari. Biasanya dua hingga empat ekor anak dilahirkan pada satu-satu masa dan dibesarkan oleh induknya selama sebulan. Berat purata bagi anak kucing batu biasanya antara 75-300 gram ketika dilahirkan dan bertambah dua kali ganda selepas seminggu kemudian. Mata anak kucing batu akan terbuka pada hari kesepuluh dan mereka akan makan makanan pejal pada hari ke 23 selepas kelahiran. Manakala selepas minggu keempat, gigi taringnya muncul dan ia akan makan makanan pejal sepenuhnya.

 Pengekalan 
Prionailurus bengalensis disenaraikan dalam CITES pada Apendix II. Di Hong Kong, ia dilindungi di bawah Bab Ordinan Perlindungan Haiwan Liar 170. Walaupun populasinya 50,000 ekor dan semakin berkurangan, ia tidak dianggap sebagai haiwan diancam kepupusan oleh negara tersebut.

Manakala di Jepun, kucing batu Tsushima disenaraikan sebagai haiwan yang diancam kepupusan dan kerajaan negara berkenaan telah menyediakan program pemeliharaan haiwan tersebut sejak 1995.

 Ulasan 
Pada masa kini, sebagaimana haiwan mamalia besar yang lain di bumi ini, kucing batu berhadapan dengan ancaman kepupusan sekiranya tiada usaha dijalankan untuk menyelamatkannya.

 Catatan penerangan 

 Rujukan 

Kategori:Mamalia di Asia
Kategori:Karnivor